Når du rejser med Stjernegaard, er du naturligvis aldrig helt på egen hånd. Vi sørger for transport, udflugter og hoteller – og vi står altid klar til at hjælpe dig, hvis du har brug for assistance.
Med det sagt, så er den vietnamesiske kultur ganske anderledes og et mindre kulturchok er nok uundgåeligt. Heldigvis er vietnameserne et meget venligt folkefærd, ligesom det ikke anses for at være farligt at rejse i Vietnam.
Du kan opleve, at det visse steder kan være svært at kommunikere med vietnameserne, da du ikke kan regne med, at alle taler engelsk. Vi sørger for at informere dig godt og grundigt om de forskellige steder inden afrejse, og ellers vil dit hotel sikkert hellere end gerne hjælpe dig på rette vej.